बालज़ाक विचारों से सामंतवादी थे। अपने लेखनकाल में उन्होंने अपने वर्ग का पतन और पूंजीवाद की जीत देखी। एंगेल्स के मुताबिक बालज़ाक का साहित्य सामंतवादी विचारों की निंदा करता है, मगर लेखक का अहम् एक शोकगीत गाने वाले का अहम् है। अपने वर्ग की विचारधारा को हारते हुए देख बालज़ाक उसपर प्रहार करते हैं, मगर वेदना से भरकर। वे बदलते समाज में जन्म लेती नई विचारधारों के गुणों को दिखाकर सामंतवाद को ठीक वैसे ही लताड़ते हैं, जैसे एक बाप अपने पढ़ाई में कमजोर बेटे को रिजल्ट के दिन फटकारता है।